text: Еколозите алармираха Брюксел за "НАТУРА 2000" - Mediapool.bg
  Еколозите алармираха Брюксел за "НАТУРА 2000"
  19:18 | 24 януари 2007 | 85 коментара
  Българските екоорганизации изпратиха сигнал до Европейската комисия за "НАТУРА 2000", съобщиха в сряда от "WWF Дунавско–Карпатска програма България". Коалиция от 14 природозащитни организации "За да остане природа в България" информират Брюксел, че към датата на своето членство страната ни е имала техническа готовност и въпреки това не е одобрила списъка с териториите, които ще влязат в европейската екологична мрежа.
  Организациите са приложили и пълната документация за проектомрежата в България според изискванията на Директивата за местообитанията, която включва 225 зони, покриващи 28,6 процента от сушата.
  Европейската комисия е уведомена, че правителството не се грижи за защита на предложените зони и от началото на годината са одобрени много инвестиционни намерения, без да имат оценка за въздействие върху средата.
  Най-застрашен е Черноморският биогеографски регион и местообитанията там, съобщават екоорганизациите. Нанесени са невъзвратими щети върху биоразнообразието заради строеж на голф игрища, хотели и ветрогенератори.
  Липсата на адекватна информационна кампания сред населението предизвика сериозни протести срещу въвеждането на екомрежата в България, пишат природозащитниците. Вместо да помогнат на правителството да обясни на гражданите същността на европейската екологична мрежа, народните представители, областните управители и кметовете провеждат активна кампания срещу "НАТУРА 2000", алармират екоорганизациите.
  Собствениците на имоти от Варненска и Добричка област определиха екомрежата като дикриминационна по отношение на частната собственост. Това противоречи на конституцията и хиляди дела за защита на правата на човека ще залеят Европейския съд, заплашиха сформираните инициативни комитети на собствениците.
  Те обещаха да продължат с протестите си, докато земите им не бъдат извадени от европейската екомрежа